ตลท.โต้ทีดีอาร์ไอยันระบบตรวจสอบทุจริตมีประสิทธิภาพ
จรัมพร โต้ผลวิจัยทีดีอาร์ไอ ยันระบบตรวจสอบข้อมูลทุจริตของตลาดหลักทรัพย์มีประสิทธิภาพ ชี้ไม่ควรนำไปเปรียบเทียบกับบริษัทนอกตลาด
1 พ.ย. 2553

จรัมพร โต้ผลวิจัยทีดีอาร์ไอ ยันระบบตรวจสอบข้อมูลทุจริตของตลาดหลักทรัพย์มีประสิทธิภาพ ชี้ไม่ควรนำไปเปรียบเทียบกับบริษัทนอกตลาด
นายจรัมพร โชติกเสถียร กรรมการผู้จัดการตลาดหลักทรัพย์ (ตลท.)  กล่าวว่า ตลท.ยืนยันว่าตลท.และหน่วยงานในสังกัดมีระบบตรวจสอบข้อมูลและการทุจริตที่ดีและเข้มงวด เนื่องจาก ตลท.มีระบบเก็บข้อมูลสถิติอยู่ตลอดเวลา ดังนั้นจึงไม่สามารถนำไปเปรียบเทียบกับบริษัทที่อยู่นอกตลาดหลักทรัพย์ได้ เพราะบริษัทนอกตลาดหลักทรัพย์ไม่มีระบบที่เพรียบพร้อมเท่ากับตลท.
"ที่ผ่านมาตลท.มีระบบการตรวจสอบการทุจริตอย่างเข้มงวด เช่น บางคดีที่พบความผิดปกติในการซื้อขาย สามารถส่งได้กับ คณะกรรมการกำกับหลักทรัพย์และตล่าดหลักทรัพย์ (ก.ล.ต.) ได้เร็วภายใน 1-2 สัปดาห์ จากเดิมที่ใช้เวลาถึง 6 เดือน"นายจรัมพรกล่าว
อนึ่งที่วานนี้สถาบันวิจัยเพื่อการพัฒนาประเทศไทย (ทีดีอาร์ไอ) ได้เปิดเผยผลวิจัยเรื่อง ปัญหาการทุจริตคอร์รัปชันในวงการธุรกิจเอกชนไทย : แนวทางแก้ไขและป้องกัน โดยพบว่าการทุจริตในตลาดหลักทรัพย์มีมากที่สุด